ai4bharat/Pralekha huggingface dataset:
|
ఆరోగ్య, కుటుంబ సంక్షేమ మంత్రిత్వ శాఖ
|
192.67 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.31 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 14,971
గత 24 గంటల్లో నమోదయిన కొత్త కేసులు 2,124
ప్రస్తుత రికవరీ రేటు 98.75%
వారపు పాజిటివిటీ రేటు 0.49%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 192.67 కోట్ల  డోసులను టీకా కార్యక్రమం అధిగమించింది. 2,43,14,249 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.31 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,06,654
|
|
రెండో డోసు
|
|
1,00,36,059
|
|
ముందు జాగ్రత్త డోసు
|
|
51,51,154
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,18,515
|
|
రెండో డోసు
|
|
1,75,77,270
|
|
ముందు జాగ్రత్త డోసు
|
|
85,03,289
|
|
12-14 ఏళ్ల వారు
|
|
మొదటి డోసు
|
|
3,31,70,120
|
|
రెండో డోసు
|
|
1,48,11,899
|
|
15-18 ఏళ్ల వారు
|
|
మొదటి డోసు
|
|
5,92,64,516
|
|
రెండో డోసు
|
|
4,50,93,948
|
|
18-44 ఏళ్ల వారు
|
|
మొదటి డోసు
|
|
55,69,46,139
|
|
రెండో డోసు
|
|
48,81,31,932
|
|
ముందు జాగ్రత్త డోసు
|
|
6,58,407
|
|
45-59 ఏళ్ల వారు
|
|
మొదటి డోసు
|
|
20,32,12,162
|
|
రెండో డోసు
|
|
19,04,18,963
|
|
ముందు జాగ్రత్త డోసు
|
|
12,41,800
|
|
60 ఏళ్లు పైబడినవారు
|
|
మొదటి డోసు
|
|
12,70,64,300
|
|
రెండో డోసు
|
|
11,87,36,676
|
|
ముందు జాగ్రత్త డోసు
|
|
1,79,00,966
|
|
ముందు జాగ్రత్త డోసులు
|
|
3,34,55,616
|
|
మొత్తం డోసులు
|
|
1,92,67,44,769
దేశవ్యాప్త క్రియాశీల కేసుల సంఖ్య 14,971. మొత్తం పాజిటివ్ కేసుల్లో ఇది 0.03 శాతం.
భారతదేశ రికవరీ రేటు 98.75 శాతంగా ఉంది. గత 24 గంటల్లో 1,977 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,02,714 కి పెరిగింది.
గత 24 గంటల్లో 2,124 కొత్త కేసులు నమోదయ్యాయి.
గత 24 గంటల్లో మొత్తం 4,58,924 పరీక్షలు చేశారు. దేశవ్యాప్తంగా ఇప్పటివరకు 84.79 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.49 శాతంగా, రోజువారీ పాజిటివిటీ రేటు 0.46 శాతంగా నమోదయ్యాయి.
మంత్రిమండలి
ఓబీసీ కమిషన్ కాలపరిమితిని పెంచుతూ కేంద్ర మంత్రివర్గం నిర్ణయం
ఇతర వెనుకబడిన వర్గాల్లో  ఉపవర్గీకరణ సమస్యలపై ఏర్పాటు చేసిన కమిషన్ కాలపరిమితిని పెంచుతూ ప్రధాని శ్రీ నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశంలో నిర్ణయం తీసుకున్నారు. కమిషన్ కాలపరిమితిని మరో ఆరు నెలలు, 31.01.2021 వరకు పెంచేందుకు ఆమోదం తెలిపారు.
ఉపాధి కల్పన సహా ప్రభావం:
ప్రస్తుత ఓబీసీ జాబితాలో ఉన్న సామాజికవర్గాలు.. కేంద్ర ప్రభుత్వ ఉద్యోగాలు, కేంద్ర ప్రభుత్వ విద్యాసంస్థల ప్రవేశాలకు రిజర్వేషన్ల ప్రయోజనం పొందలేకపోతే, కమిషన్ సిఫారసులను అమలు చేయడం ద్వారా వారికి లబ్ధి చేకూరుతుందని భావిస్తున్నారు.
ఓబీసీ జాబితాలో ఉన్న అటువంటి అట్టడుగు వర్గాలకు ప్రయోజనం చేకూర్చేలా కమిషన్ సిఫారసులు చేస్తుంది.
వ్యయం:
కమిషన్ పరిపాలనకు సంబంధించిన ఖర్చులను కేంద్ర సామాజిక న్యాయం, సాధికారత విభాగం భరిస్తుంది.
ప్రయోజనాలు:
ఎస్ఈబీసీల జాబితాలో ఉండి, ఓబీసీ రిజర్వేషన్ పథకాల ప్రయోజనాలు పొందలేకపోతున్న కులాలు, సామాజికవర్గాలకు ప్రయోజనం కలుగుతుంది.
అమలు తేదీ:
కమిషన్ కాలపరిమితి పెంపును రాష్ట్రపతి ఆమోదించగానే, ఉత్తర్వు రూపంలో గెజిట్లో పొందుపరుస్తారు.
నేపథ్యం:
అక్టోబర్ 2, 2017న రాష్ట్రపతి ఆమోదం లభించగానే, రాజ్యాంగంలోని 340 ఆర్టికల్ ప్రకారం కమిషన్ను ఏర్పాటు చేశారు. విశ్రాంత నాయ్యమూర్తి జస్టిస్ రోహిణి నేతృత్వంలో... అక్టోబర్ 11, 2017 నుంచి కమిషన్ తన విధులు ప్రారంభించింది. అన్ని రాష్ట్రాలు, కేంద్ర పాలిత ప్రాంతాల్లోని వెనుకబడిన వర్గాల ప్రజలతో, బీసీ కమిషన్లతో సంప్రదింపులు జరిపింది. ప్రస్తుతం ఉన్న ఓబీసీ జాబితాలో ఉన్న పునరావృతాలు, అసమానతలు, అస్పష్టతలు, స్పెల్లింగులు లేదా ట్రాన్స్స్క్రిప్షన్లో లోపాలు వంటివాటిని సరిచేయాల్సిన కారణంగా నివేదిక సమర్పించడానికి మరికొంత సమయాన్ని కమిషన్ కోరింది. నిజానికి జులై 31, 2020 వరకు కమిషన్ గడువు కోరింది. లాక్డౌన్ కారణంగా రాష్ట్రాల్లో పర్యటనలకు వీలులేక వల్ల కేటాయించిన పనిని ముగించలేకపోయింది. అందువల్లే కమిషన్ కాలపరిమితిని మరో ఆరు నెలలు, 21.01.2021 వరకు పెంచారు.
ఆరోగ్య, కుటుంబ సంక్షేమ మంత్రిత్వ శాఖ
చార్ ధామ్ యాత్రికుల ఆరోగ్యం, భద్రత కోసం మూడు-అంచెల ఆరోగ్య సంరక్షణ మౌలిక సదుపాయాలను సిద్ధం చేయాలి: డా.మన్సుఖ్ మాండవీయ
ప్రాణ రక్షణ, అత్యవసర తరలింపు కోసం చార్ ధామ్ హైవేపై అంబులెన్స్లు సిద్ధం
యాత్ర సమయంలో యాత్రికుల ఆరోగ్య సంరక్షణ కోసం పీజీ విద్యార్థుల నియామకం
ఎయిమ్స్ రిషికేశ్, డూన్, శ్రీనగర్ వైద్య కళాశాలల సహకారంతో యాత్రికుల కోసం డ్రోన్ల ద్వారా అత్యవసర ఔషధాల రవాణా
“దేశవ్యాప్తంగా చార్ ధామ్ యాత్ర కోసం తరలివెళ్లే యాత్రికుల కోసం కేంద్ర ప్రభుత్వం త్వరలో బలమైన ఆరోగ్య సంరక్షణ ఏర్పాట్లు, అత్యవసర వైద్య సేవల మౌలిక సదుపాయాలను సృష్టించబోతోంది. వైద్య పరంగా, యాత్రికుల ప్రయాణ సమయంలో వారికి మూడు అంచెల సౌకర్యం అందుబాటులోకి వస్తుంది”. ఉత్తరాఖండ్ ఆరోగ్య మంత్రి డా.ధన్సింగ్ రావత్తో సమావేశం తర్వాత, ఇవాళ, కేంద్ర ఆరోగ్య & కుటుంబ సంక్షేమ శాఖ మంత్రి డా.మన్సుఖ్ మాండవియా ఈ విషయాన్ని తెలిపారు. కేంద్ర మంత్రితో సమావేశమైన డా.ధన్సింగ్ రావత్, ప్రతి సంవత్సరం చార్ ధామ్ యాత్రను చేపట్టే లక్షలాది మంది యాత్రికుల ఆరోగ్య సంరక్షణ కోసం అత్యవసర మౌలిక సదుపాయాల ఏర్పాటుపై కేంద్ర ప్రభుత్వం నుంచి సహాయాన్ని అభ్యర్థించారు. కష్టతరమైన మార్గంలో యాత్రికులు ఎదుర్కొంటున్న ఆరోగ్య సవాళ్లను, గుండె పోటు వంటి ఆరోగ్య అత్యవసర పరిస్థితుల కారణంగా గత కొన్ని నెలలుగా చనిపోయిన యాత్రికుల సంఖ్యను ఆయన కేంద్ర ఆరోగ్య మంత్రికి తెలిపారు. ఇలా మరణించిన వారిలో చాలామందిలో ఇతర అనారోగ్యాలు కూడా ఉన్నాయని వివరించారు.
కేంద్ర ప్రభుత్వం నుంచి పూర్తి సహాయం అందిస్తామని డా.మాండవీయ హామీ ఇచ్చారు. "యాత్రికుల కోసం సాధ్యమైనంత ఉత్తమ ఆరోగ్య సంరక్షణ, అత్యవసర వైద్య సేవల మౌలిక సదుపాయాలు ఏర్పాటవుతాయి" అని చెప్పారు. ఆసుపత్రికి వెళ్లే మార్గంలోనే గుండెపోటు చికిత్స సహా ఇతర చికిత్సలు ప్రారంభమయ్యేలా చూడడానికి అధునాతన అంబులెన్స్లు, స్ట్రోక్ వ్యాన్లతో బలమైన నెట్వర్క్ను సిద్ధం చేస్తున్నట్లు వెల్లడించారు. ఈ అంబులెన్స్లను యాత్ర మార్గంలోని వివిధ ప్రదేశాల్లో ఉంచుతామని తెలిపారు. ఆరోగ్య సంరక్షణ మౌలిక సదుపాయాల కల్పనలో భాగంగా, దేశవ్యాప్తంగా ఉన్న వైద్య కళాశాలల నుంచి పీజీ విద్యార్థులను క్షేత్ర స్థాయిలో నియమించాలని కూడా ప్రతిపాదించారు. "పీజీ విద్యార్థుల నైపుణ్యం, సామర్థ్యాన్ని పెంచే కార్యక్రమంగానూ ఈ అనుభనం ఉపయోగపడుతుంది" అని డా.మాండవీయ వెల్లడించారు.
యాత్ర సాగే ఎత్తయిన ప్రదేశాల్లో అత్యవసర మందులను అందించడానికి డ్రోన్లను కూడా ఉపయోగిస్తారు. ఈశాన్య ప్రాంతంలో కొవిడ్-19 వ్యాక్సిన్ల రవాణా కోసం డ్రోన్లను విజయవంతంగా ఉపయోగించారు. చార్ ధామ్ క్షేత్రాలయిన కేదార్నాథ్, బద్రీనాథ్, గంగోత్రి, యమునోత్రి గర్వాల్ హిమాలయాల్లో 10,000 అడుగుల ఎత్తులో ఉన్నాయి. ఇటీవల, ఔషధాల పంపిణీ కోసం ఎయిమ్స్ రిషికేష్ డ్రోన్ సేవను ప్రారంభించింది. “ఎయిమ్స్ రిషికేశ్, డూన్ వైద్య కళాశాల, శ్రీనగర్ వైద్య కళాశాలు ప్రాంతీయ కేంద్రాలుగా నైపుణ్య వైద్య సేవలను అందిస్తాయి. యాత్రికుల ఆరోగ్యానికి సంపూర్ణ వైద్య భరోసా లభిస్తుంది" అని కేంద్ర ఆరోగ్య శాఖ మంత్రి తెలిపారు.
వాతావరణ పరిస్థితులు, ఆరోగ్య సౌకర్యాలున్న ప్రదేశం, కాల్ సెంటర్ నంబర్లు, యాత్రకు ముందు వైద్య పరీక్షలు, అత్యవసర వైద్య సాయం మొదలైన వాటిని గురించి యాత్రికులకు తెలియజేసే వెబ్సైట్లు/పోర్టళ్ల వంటి పౌర-స్నేహపూర్వక సమాచార పంపిణీ, అవగాహన కార్యక్రమాల ద్వారా ఈ ప్రణాళికలను అమలు చేస్తారు.
మంత్రిమండలి
“నదుల అనుసంధానం కోసం ఏర్పాటు చేసిన ప్రత్యేక సంఘం” అందించిన స్థితి మరియు పురోగతి నివేదిక
నదుల అనుసంధానం కోసం ఏర్పాటు చేసిన ప్రత్యేక సంఘం 2016 జులై 1వ తేదీ నుండి 2018 మార్చి నెల 31వ తేదీ మధ్య కాలానికి ఇచ్చిన స్థితి మరియు పురోగతి నివేదిక వివరాలను ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది.
నదుల అనుసంధానం అంశంపై పురోగతి నివేదిక ను మాన్య సర్వోన్నత న్యాయస్థానం 2012 ఫిబ్రవరి 27వ తేదీ నాడు రిట్ పిటిశన్  – 512 of 2002: ‘‘నెట్ వర్కింగ్ ఆఫ్ రివర్స్’’ విషయంలోను మరియు రిట్ పిటిశన్ సంఖ్య 668 ఆఫ్ 2002 విషయంలోను ఇచ్చినటువంటి తీర్పునకు అనుగుణంగా మంత్రివర్గానికి సమర్పించడమైంది. ఈ తీర్పు నదుల అనుసంధానం అంశంపై ఒక ప్రత్యేక సంఘాన్ని నియమించాలని యూనియన్ గవర్నమెంట్ ఆఫ్ ఇండియా ను ఆజ్ఞాపించింది. నదుల అనుసంధానం కోసం ఏర్పాటైన ప్రత్యేక సంఘం సాధించిన పురోగతిపై ఒక నిర్ణీత కాలిక నివేదికను మంత్రివర్గానికి సమర్పించవలసిన ఆవశ్యకత ఉన్నది.
నదుల అనుసంధానం కోసం ఏర్పాటు చేసిన ప్రత్యేక సంఘం  యొక్క స్థితి నివేదిక లో కెన్-బెట్ వా లింకు, దామన్ గంగా-పింజల్ లింకు మరియు పారా-తాపి-నర్మద లింకు అనే మూడు ప్రాధాన్య లింకులతో పాటు 1980 నాటి నేశనల్ పర్ స్పెక్టివ్ ప్లాన్ ప్రకారం గుర్తించిన ఇతర హిమాలయ ప్రాంత సంబంధి లింకులు మరియు ద్వీపకల్ప సంబంధి లింకుల విషయంలో సాధించినటువంటి గణనీయ పురోగతి పేర్కొనబడింది.
(
ఉప రాష్ట్రపతి సచివాలయం
లాక్ డౌన్ సమయంలో రైతులు మరియు వ్యవసాయానికి ప్రాధాన్యత ఇవ్వండి – కేంద్రం మరియు రాష్ట్రాలకు ఉపరాష్ట్రపతి సూచన
వ్యవసాయ ఉత్పత్తిదారులతో పాటు వినియోగ దారు ప్రయోజనాలను పరిరక్షిచండి - ఉపరాష్ట్రపతి
రైతుల నుంచి నేరుగా వ్యవసాయ ఉత్పత్తులు కొనుగోలు చేసేలా ఎ.పి.ఎం.సి. చట్టంలో మార్పులు తీసుకురావాలని సూచన
రాష్ట్ర, జిల్లాల సరిహద్దుల్లో ఎలాంటి ఆటంకాలు లేకుండా వ్యవసాయ ఉత్పత్తులను సజావుగా రవాణా చేయాలని ప్రభుత్వాలను కోరిన ఉపారాష్ట్రపతి
లాక్ డౌన్ సందర్భంగా ఎదురౌతున్న రైతు సమస్యలపై ఉపరాష్ట్రపతితో కేంద్ర వ్యవసాయ మంత్రి సమావేశం
రైతులకు సహాయం చేయడానికి తీసుకున్న చర్యలను ఉపరాష్ట్రపతికి వివరించినే కేంద్ర మంత్రి
లాక్ డౌన్ సమయంలో రైతులు మరియు వ్యవసాయానికి అధిక ప్రాధాన్యత ఇవ్వాలని భారత ఉపరాష్ట్రపతి శ్రీ ముప్పవరపు వెంకయ్య నాయుడు కేంద్ర, రాష్ట్ర ప్రభుత్వాలకు సూచించారు. వ్యవసాయ కార్యకలాపాలు సజావుగా నిర్వహించేందుకు మరియు వ్యవసాయ ఉత్పత్తులు రవాణాను సులభతరం చేసేందుకు చొరవ తీసుకోవాలని తెలిపారు.
ఈ రోజు ఉపరాష్ట్రపతి నివాసానికి విచ్చేసిన కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్ వ్యవసాయ రంగాన్ని ప్రోత్సహించేందుకు కేంద్రం చేపడుతున్న వివిధ కార్యక్రమాలను ఉపరాష్ట్రపతికి వివరించారు. కేంద్రం అందిస్తున్న ప్రోత్సాహం పట్ల సంతృప్తి వ్యక్తం చేసిన ఆయన, రైతులతో పాటు వినియోగదారుల ప్రయోజనాలను సైతం పరిరక్షించాలని తెలిపారు.
రైతులు వ్యవస్థీకృతమై ఉండరు గనుక, వారి ఆకాంక్షలను బయటకు చెప్పుకునే అవకాశం పెద్దగా లభించదని, ఈ పరిస్థితుల్లో రైతుల ప్రయోజనాలకు కాపాడడం ప్రభుత్వాల కర్తవ్యం అన్న ఉపరాష్ట్రపతి, ఇది ప్రధానంగా రాష్ట్రాల విధి అయినప్పటికీ కేంద్రం మార్గనిర్దేశం చేయాల్సిన అవసరం ఉందని తెలిపారు.
పండ్లు, కూరగాయలు వంటి త్వరగా పాడయ్యే వ్యవసాయ ఉత్పత్తులపై అధికంగా దృష్టి కేంద్రీకరించాలని పిలుపునిచ్చిన ఉపరాష్ట్రపతి, ఈ పాడైపోయే వస్తువుల నిల్వ మరియు మార్కెంటిగ్ పై ప్రత్యేక శ్రద్ధ పెట్టాలని తెలిపారు. రైతుల నుంచి వ్యవసాయ ఉత్పత్తులను నేరుగా కొనుగోలు చేయడానికి వీలుగా ఎ.పి.ఎం.సి. చట్టాన్ని తగిన విధంగా సర్దుబాటు చేయాలని సూచించారు. తద్వారా ఎవరూ మండీలకు వెళ్ళవలసిన అవసరం ఉండదని, వినియోగ దారు నేరుగా వ్యవసాయ ఉత్పత్తులు కొనుగోలు చేసే వెసులుబాటు ఉండేలా ఇది సహాయపడుతుందని తెలిపారు.
వ్యవసాయ ఉత్పత్తుల రవాణాను సజావుగా సాగించాల్సిన అవసరాన్ని నొక్కి చెప్పిన ఉపరాష్ట్రపతి, రవాణా సమయంలో ఎలాంటి ఆటంకాలు రాకుండా చూసుకోవాలని అధికారులకు దిశానిర్దేశం చేశారు. ప్రస్తుత పంటకాలం గురించి ప్రధానంగా చెబుతూ, వ్యవసాయ యంత్రాలు, సామగ్రిని ఉచితంగా అందుబాటులో ఉంచడం మీద దృష్టి పెట్టాలని పిలుపునిచ్చారు.
ఈ సందర్భంగా రైతుల ప్రయోజనాలను పరిరక్షించేందుకు తీసుకోవలసిన చర్యలను వ్యవసాయ మంత్రి కూలంకషంగా వివరించారు. దీని కోసం రాష్ట్ర ప్రభుత్వాలు, కేంద్ర పాలిత ప్రాంతాలతో పూర్తి సమన్వయంతో పని చేస్తున్నామని, ప్రస్తుత సంక్షోభ సమయంలో రైతులకు సాయం చేసేందుకు అవసరమైన అన్ని చర్యలను ప్రభుత్వ తప్పక చేపడుతుందని హామీ ఇచ్చారు.
(
ప్రధాన మంత్రి కార్యాలయం
అంబేద్కర్ జయంతి సందర్భంగా ప్రజలకు ప్రధానమంత్రి శుభాకాంక్షలు
అంబేద్కర్ జయంతి సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు. ఈ మేరకు “బాబా సాహెబ్ డాక్టర్ భీమ్రావ్ అంబేద్కర్ జయంతి నేపథ్యంలో దేశవాసులందరి తరఫునా ఆ మహనీయుడికి వినమ్ర శ్రద్ధాంజలి ఘటిస్తున్నాను” అని ప్రధాని పేర్కొన్నారు.
రైల్వే మంత్రిత్వ శాఖ
ప్రస్తుతం భారతదేశంలోని వివిధ ప్రాంతాల్లో 169 కోవిడ్ కేర్ కోచ్లు వాడుకలో ఉన్నాయి
దాదాపు 64,000 పడకలు రాష్ట్రాల వినియోగానికి రైల్వే సిద్ధంగా ఉంచింది
రాష్ట్రాల డిమాండ్ ప్రకారం నాగ్పూర్, భోపాల్, అజ్ని ఐసిడి, తిహి  కోసం కోవిడ్ కేర్ కోచ్లను రైల్వే సమీకరిస్తుంది.
11 కోవిడ్ కేర్ కోచ్ల కోసం డివిజనల్ రైల్వే మేనేజర్ మరియు నాగ్పూర్ మరియు నాగ్పూర్ కమిషనర్ మధ్య అవగాహన ఒప్పందం కుదిరింది.
కోవిడ్ వ్యతిరేకంగా జరుగుతున్న ఐక్య పోరాటంలో రైల్వే మంత్రిత్వ శాఖ దాదాపు 64000 పడకలు కలిగిన సుమారు 4000 కోవిడ్ కేర్ కోచ్లను రాష్ట్రాల ఉపయోగం కోసం సిద్ధం చేసింది.
కోవిడ్ సంరక్షణ కోసం ప్రస్తుతం 169 బోగీలను వివిధ రాష్ట్రాలకు అప్పగించారు.
నాగ్పూర్ జిల్లా నుండి కోవిడ్ కోచ్లకు కొత్త డిమాండ్ వచ్చింది. ఈ దిశలో నాగ్పూర్ డివిజనల్ రైల్వే మేనేజర్ మరియు నాగ్పూర్ మునిసిపల్ కార్పొరేషన్ కమిషనర్ మధ్య అవగాహన ఒప్పందం కుదిరింది. దీని ప్రకారంప్రతి కోచ్ 16 మంది రోగులకు వసతి కల్పించడానికి తయారు చేయబడిన స్లీపర్లను 11 బోగీలతో కోవిడ్ కేర్ రేక్ను రైల్వే మోహరిస్తుంది. ఎంఓయుకు అనుగుణంగా కోచ్లకు అవసరమైన వైద్య మౌలిక సదుపాయాలు, వైద్య సిబ్బందికి స్థలం మరియు యుటిలిటీని విభజించడంతో పాటు పారిశుధ్యం మరియు క్యాటరింగ్ ఏర్పాట్లపై శ్రద్ధ వహించాలి.
రాష్ట్ర డిమాండ్ మేరకు మహారాష్ట్రలోని అజ్ని ఐసిడి ప్రాంతంలో ఐసోలేషన్ కోచ్లను రైల్వే సమీకరిస్తోంది.
మహారాష్ట్రలోని ఈ కొత్త ప్రాంతాలతో పాటు ఢిల్లీ, ఉత్తరప్రదేశ్,మధ్యప్రదేశ్ మరియు మహారాష్ట్రలోని ఇతర తొమ్మిది ప్రధాన స్టేషన్లలో కోచ్లు ఉంచబడ్డాయి-
నంద్రుబార్  వద్ద ప్రస్తుతం 57 మంది రోగులు ఈ సదుపాయాన్ని ఉపయోగించుకుంటున్నారు. వారిలో 1 రోగిని తరలించారు. 322 పడకలు ఇప్పటికీ అందుబాటులో ఉన్నాయి.
రాష్ట్రప్రభుత్వ డిమాండ్ మేరకు ఢిల్లీలో 1200 పడకల సామర్థ్యం కలిగిన 75 కోవిడ్ కేర్ కోచ్లను రైల్వే అందించింది. వాటిలో 50 కోచ్లు శకుర్బస్తి వద్ద, 25 కోచ్లు ఆనంద్ విహార్ స్టేషన్లలో అందుబాటులో ఉంచారు.
ప్రస్తుతం మధ్యప్రదేశ్ రాష్ట్ర ప్రభుత్వం అడిగిన 5 కోచ్లకు గాను 2 కోచ్లు, పశ్చిమ రైల్వేలోని రత్లం డివిజన్ ఇండోర్ సమీపంలోని తిహి స్టేషన్లో 320 పడకల సామర్థ్యంతో 20 కోచ్లను అందుబాటులో ఉంచారు.
పైన పేర్కొన్న రాష్ట్రాల్లో ఈ సదుపాయాల వినియోగం తాజా రికార్డుల ప్రకారం అందించబడింది. తదుపరి 98 ప్రవేశాలు నమోదయ్యాయి. తాజా నివేదికల ప్రకారం, రైల్వే 17 ప్రవేశాలు మరియు 6 డిశ్చార్జ్లను నమోదు చేసింది. ప్రస్తుతం 70 మంది కోవిడ్ రోగులు ఐసోలేషన్ కోచ్లను ఉపయోగించుకుంటున్నారు.
రాష్ట్రప్రభుత్వం ఇంకా కోచ్లు అడగకపోయినా యుపిలో ఫైజాబాద్, భడోహి, వారణాసి, బరేలి & నజీబాబాద్లో ప్రతిచోటా 10 కోచ్లు 800 పడకల  సామర్థ్యం కలిగి ఉన్నవి అందుబాటులో ఉంచారు.
ఉప రాష్ట్రపతి సచివాలయం
సౌందర్యంతోపాటు సౌకర్యానికీ ప్రాధాన్యమివ్వాలి!
పర్యావరణహిత, సుస్థిర నిర్మాణాలపై మరింతగా దృష్టిపెట్టాలి
భవిష్యత్ ప్రాజెక్టుల నిర్మాణాల్లో పునరుత్పాదక శక్తి వినియోగాన్ని ప్రోత్సహించాలి
నాగరికత సాధించిన విజయాల్లో నిర్మాణ కౌశల్యం  కూడా ఒకటి
స్మార్ట్ సిటీ ప్రాజెక్టులో స్థానిక కళాకారులకు అవకాశం కల్పించాలి
ఐఐఏ జాతీయ సదస్సులో గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు
పర్యావరణహిత, సుస్థిర నిర్మాణాలపై భారతదేశ నిర్మాణరంగ నిపుణులు  మరింత దృష్టిపెట్టాలని గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు సూచించారు. భవన నిర్మాణరంగంలో సౌందర్యంతోపాటు సౌకర్యాన్ని సమ్మిళితం చేసి ప్రజల జీవితాలను మరింత ఆనందమయంగా, సౌకర్యవంతంగా తీర్చిదిద్దేందుకు తమవంతుగా కృషిచేయాలన్నారు.
శనివారం భారతీయ నిర్మాణరంగ నిపుణుల సంస్థ జాతీయ సదస్సు  ను ప్రారంభించిన అనంతరం ఆన్లైన్ వేదిక ద్వారా ఉపరాష్ట్రపతి ప్రసంగించారు. ‘నాగరికత సాధించిన విజయాల్లో నిర్మాణ కౌశల్యం కూడా ఒకటి. సింధు నాగరికత, తర్వాతి కాలంలో కోణార్క్ దేవాలయం మొదలుకుని.. ఆధునిక నిర్మాణాల వరకు భారతీయ నిర్మాణ విజ్ఞానంలో స్థానిక శిల్పుల నైపుణ్యత, వినియోగించిన సామాగ్రి, సాంకేతిక విజ్ఞానం పాత్ర చాలా ప్రత్యేకం. ఈ కట్టడాలే మన నిర్మాణరంగ కౌశలానికి నిదర్శనం’ అని పేర్కొన్నారు. నిర్మాణరంగంలో ఆత్మనిర్భరతను సాధించే క్రమంలో.. మన ప్రాచీన, సంప్రదాయ కట్టడాల వారసత్వ నిర్మాణశైలిలోని గొప్పదనాన్ని అవగతం చేసుకుని, పర్యావరణహితాన్ని మదిలో ఉంచుకుని ప్రజల అవసరాలకు సరిపోయే విధంగా నిర్మాణాలు చేపట్టడంపై దృష్టిపెట్టాలని ఆయన సూచించారు. భవిష్యత్తులో నిర్మించే ప్రాజెక్టుల విషయంలో పునరుత్పాదక శక్తి వినియోగించడాన్ని కూడా ప్రాధాన్యంగా తీసుకోవాలని సూచించారు.
కేంద్ర ప్రభుత్వ ప్రతిష్టాత్మక పథకాలైన ‘స్మార్ట్ సిటీస్’, ‘అందరికీ ఇళ్లు’ వంటి కార్యక్రమాలను ప్రశంసిస్తూ.. ఈ పథకాల అమల్లో భాగంగా.. ఆయా ప్రాంతాల్లోని సంస్కృతి, సంప్రదాయాలకు తగిన గౌరవం ఇవ్వాలన్నారు. ఇందుకోసం స్థానిక కళాకారులు, శిల్పుల భాగస్వామ్యంతో ముందుకెళ్లాలన్నారు. ఆయా ప్రాంతాల్లో చేపట్టే ఇతర ప్రాజెక్టుల విషయంలోనూ స్థానికుల సలహాలు, సూచనలు తీసుకోవాలని.. వారి అవసరాలకు తగ్గట్లుగా ప్రాజెక్టులను పూర్తిచేయాల్సిన అవసరం ఉందన్నారు.
‘పట్టణాల్లో వర్షాకాలం వస్తే రోడ్లపై, కాలనీల్లో నీరు నిలిచిపోతున్న విషయాన్ని దృష్టిలో ఉంచుకుని.. ప్రభావవంతమైన డ్రైనేజీ వ్యవస్థ ద్వారా ఈ సమస్యలకు సరైన పరిష్కారాన్ని సూచించేందుకు ప్రయత్నించాలి’ అని ఉపరాష్ట్రపతి వారికి సూచించారు.
కరోనా మహమ్మారి కారణంగా ప్రజారోగ్యం, వారి జీవన విధానంతోపాటుగా.. నిర్మాణరంగం కూడా ప్రభావితమైందన్నారు. కరోనా తదనంతర పరిస్థితులు, సమస్యల పరిష్కారానికి వినూత్నమైన ఆవిష్కరణలకోసం చర్చించి మంచి ఫలితాలు సాధించేందుకు ఈ జాతీయ సదస్సు వేదిక కావాలని ఉపరాష్ట్రపతి ఆకాంక్షించారు.
ప్రధాన మంత్రి కార్యాలయం
ప్రధానమంత్రి.. ఉజ్బెకిస్థాన్ అధ్యక్షుల మధ్య ద్వైపాక్షిక సమావేశం
ప్రధానమంత్రి శ్రీ నరేంద్ర మోదీ ఇవాళ ఉజ్బెకిస్థాన్లోని సమర్కండ్లో ఆ దేశాధ్యక్షుడు గౌరవనీయ షౌకత్ మిరిజ్యోయేవ్‘ను కలుసుకున్నారు. షాంఘై సహకార సంస్థ  సభ్య దేశాధిపతుల మండలి 22వ సమావేశం సందర్భంగా ఈ ద్వైపాక్షిక సమావేశం జరిగింది.
ద్వైపాక్షిక దౌత్య సంబంధాలకు ఈ ఏడాదితో 30 సంవత్సరాలు నిండిన నేపథ్యంలో ఇది రెండు దేశాలకూ ఒక ప్రత్యేక సంవత్సరం. ఈ నేపథ్యంలో 2020 డిసెంబరునాటి వర్చువల్ సమావేశం సందర్భంగా తీసుకున్న నిర్ణయాలుసహా ద్వైపాక్షిక సంబంధాల ప్రగతిపై దేశాధినేతలిద్దరూ సంతృప్తి వ్యక్తం చేశారు.
ద్వైపాక్షిక సహకారం... ముఖ్యంగా వాణిజ్యం, ఆర్థిక సహకారం, అనుసంధానం సంబంధిత ప్రాధాన్య రంగాల గురించి వారిద్దరూ చర్చించారు. వాణిజ్యం, పెట్టుబడులను ప్రోత్సహించడానికి వాణిజ్య వస్తుసముదాయ వైవిధ్యం సహా దీర్ఘకాలిక ఒప్పందాల దిశగా సంఘటిత కృషి అవసరాన్ని వారు నొక్కి చెప్పారు. దీనికి సంబంధించిన సామర్థ్యాన్ని సద్వినియోగం చేసుకునే దిశగా చబహార్ రేవు, అంతర్జాతీయ ఉత్తర-దక్షిణ రవాణా కారిడార్ అనుసంధానాన్ని సమర్థంగా వినియోగించుకోవాల్సి ఉందని వారు అంగీకరించారు.
భారతదేశ అభివృద్ధి అనుభవం, నైపుణ్యం ఆధారంగా సమాచార సాంకేతికత, ఆరోగ్య సంరక్షణ, ఉన్నత విద్య తదితర రంగాల్లో సహకార విస్తృతి ప్రాధాన్యాన్ని నాయకులిద్దరూ నొక్కిచెప్పారు. భారతీయ విద్యా సంస్థల ప్రారంభం, ఉజ్బెక్-భారతీయ విశ్వవిద్యాలయాల మధ్య భాగస్వామ్యంపై వారు హర్షం వ్యక్తం చేశారు. ఆఫ్ఘనిస్థాన్ సహా ప్రాంతీయ సమస్యలపైనా వారు చర్చించారు. ఆఫ్ఘనిస్థాన్ భూభాగాన్ని ఉగ్రవాద కార్యకలాపాలకు ఉపయోగించకుండా చూడాలని నేతలు ఏకగ్రీవంగా అభిప్రాయపడ్డారు.
ఈ ఏడాది జనవరిలో జరిగిన తొలి భారత్-మధ్య ఆసియా శిఖరాగ్ర సదస్సు ఫలితాలకు నేతలు ఎంతో ప్రాధాన్యం ఇచ్చారు. ఈ సదస్సు నిర్ణయాల అమలులో పురోగతిని వారు ప్రశంసించారు. కాగా, ఎస్సీవోకు అధ్యక్ష బాధ్యతలతోపాటు ప్రస్తుత శిఖరాగ్ర సదస్సును విజయవంతంగా నిర్వహించడంపై ఉజ్బెకిస్తాన్ అధ్యక్షుడు మిరిజ్యోయేవ్‘ను ప్రధానమంత్రి అభినందించారు.
ప్రధాన మంత్రి కార్యాలయం
నిన్న సాయంత్రం తమిళ సంవత్సరాది వేడుకల విశేష దృశ్యాలను ప్రజలతో పంచుకున్న ప్రధానమంత్రి
తమిళ సంవత్సరాది నేపథ్యం నిన్న సాయంత్రం న్యూఢిల్లీలోని కేంద్ర సహాయ మంత్రి డాక్టర్ ఎల్.మురుగన్ నివాసంలో నిర్వహించిన చిరస్మరణీయ వేడుకలలో పాల్గొన్న సందర్భంగా ప్రధానమంత్రి శ్రీ నరేంద్ర మోదీ ఆ విశేష దృశ్యాలను, ఈ వేడుకలకు సంబంధించిన వీడియోను కూడా ఆయన ప్రజలతో పంచుకున్నారు.
ఈ మేరకు ఒక ట్వీట్ద్వారా పంపిన సందేశంలో:
“ఇదిగో చూడండి! నిన్న సాయంత్రం తమిళ సంవత్సరాది వేడుకలు చిరస్మరణీయ స్థాయిలో సాగాయి” అని ప్రధానమంత్రి పేర్కొన్నారు.
మానవ వనరుల అభివృద్ధి మంత్రిత్వ శాఖ
కాశీ తమిళ సంగమంలో పాల్గొనేందుకు మంగళవారం కాశీ చేరుకున్న రెండవ తమిళ ప్రతినిధి బృందం
నెలరోజుల పాటు సాగనున్న కాశీ తమిళ సంగమంలో పాల్గొనేందుకు తమిళనాడులోని వివిధ ప్రాంతాల నుంచి విద్యార్ధులు, సాంస్కృతిక కళాకారులు, విద్యావేత్తలు, సాహితీకారులు, చరిత్రకారులు తదితరులతో కూడిన తమిళ ప్రతినిధి బృందం మంగళవారంనాడు ఉదయం పవిత్ర నగరమైన కాశీని చేరుకుంది. వారికి వారణాసి కంటోన్మెంట్ రైల్వే స్టేషన్లో ఘన స్వాగతం లభించింది. కాశీలో వేడుకలలో పాల్గొన్న అనంతరం వారు ప్రయాగరాజ్, అయోధ్యలను కూడా సందర్శించనున్నారు.
తమిళనాడులోని వివిధ ప్రాంతాల నుంచి ఇటువంటి బృందాలతో కూడిన డెలిగేట్లు నెలరోజులపాటు జరుగనున్న కాశీ తమిళ సంగమంలో పాల్గొనేందుకు భిన్న జట్లలో కాశీ చేరుకోనున్నారు. కేవలం వారణాసినే కాకుండా వారు కూడా ప్రయాగ, అయోధ్యలను సందర్శిస్తారు. రెండు ప్రాంతాల సంప్రదాయాల జ్ఞానాన్ని, సంస్కృతికిని ఒక చోటకి చేర్చడంతో పాటుగా, సామాన్య వారసత్వంపై అవగాహను నిర్మించడం, ఈ రెండు ప్రాంతాలకు చెందిన ప్రజల మధ్య సంబంధాలను బలోపేతం చేయడం ఈ ప్రజల మార్పిడి కార్యక్రమం ప్రధాన లక్ష్యం. ప్రాచీన కాశీ నగర చారిత్రిక ప్రాముఖ్యతను తమిళనాడు నుంచి వచ్చిన డెలిగేషన్ అర్థం చేసుకోగలుగుతుంది. నెల రోజుల పాటు సాగనున్న ఈ కార్యక్రమంలో, తమిళనాడు నుంచి వచ్చిన వివిధ సాంస్కృతిక బృందాలు కాశీలో సాంస్కృతిక కార్యక్రమాలను నిర్వహిస్తాయి.
కాశీ తమిళ సంగమం కార్యక్రమాన్ని 19 నవంబర్న ప్రధానమంత్రి శ్రీ నరేంద్ర మోడీ ప్రారంభించడం గమనార్హం. తమిళనాడు నుంచి వచ్చిన డెలిగేషన్లు మాత్రమే కాకుండా, కాశీకి చెందిన స్థానిక ప్రజలు పెద్ద సంఖ్యలో ఈ నెలరోజుల పాటు సాగే కార్యక్రమంలో గొప్ప ఉత్సాహంతో పాల్గొంటున్నారు.
ప్రధాన మంత్రి కార్యాలయం
మణిపూర్లో అస్సాం రైఫిల్స్ వాహనశ్రేణిపై దాడిని ఖండించిన ప్రధానమంత్రి
మణిపూర్లో అస్సాం రైఫిల్స్ వాహన శ్రేణిపై బాంబు దాడిని ప్రధానమంత్రి శ్రీ నరేంద్ర మోదీ ఖండించారు. ఈ మేరకు ఇవాళ అమరులైన సైనికులు, వారి కుటుంబ సభ్యులకు ఆయన నివాళి అర్పించారు.
ఈ మేరకు ఒక ట్వీట్ ద్వారా ఇచ్చిన సందేశంలో-
“మణిపూర్లో అస్సాం రైఫిల్స్ వాహన శ్రేణిపై దాడిని తీవ్రంగా ఖండిస్తున్నాను. ఈ దాడిలో అమరులైన సైనికులు, వారి కుటుంబ సభ్యులకు నివాళి అర్పిస్తున్నాను. వారి త్యాగం సదా చిరస్మరణీయం. ఈ విషాద సమయంలో మృతుల కుటుంబాలకు నా ప్రగాఢ సానుభూతి తెలియజేస్తున్నాను” అని ఆయన పేర్కొన్నారు.
అణుశక్తి విభాగం
బొగ్గు ఆధారిత థర్మల్ పవర్ ప్లాంట్ల నుంచి తత్సమాన విద్యుదుత్పత్తి ద్వారా వెలువడే ఉద్గారాలతో పోలిస్తే ప్రస్తుతం  అణువిద్యుత్ ఏటా 41 మిలియన్ టన్నుల కార్బన్ డయాక్సైడ్ ఉద్గారాలను ఆదా చేస్తోంది: కేంద్ర మంత్రి డాక్టర్ జితేంద్ర సింగ్
బొగ్గు ఆధారిత థర్మల్ పవర్ ప్లాంట్ల నుంచి తత్సమాన విద్యుదుత్పత్తి ద్వారా వెలువడే ఉద్గారాలతో పోలిస్తే ప్రస్తుతం  అణు విద్యుత్ ఏటా 41 మిలియన్ టన్నుల కార్బన్ డయాక్సైడ్ ఉద్గారాలను ఆదా చేస్తోందని సైన్స్ అండ్ టెక్నాలజీ, ఎర్త్ సైన్సెస్ శాఖ సహాయ మంత్రి , పీఎంవో, సిబ్బంది, ప్రజా ఫిర్యాదులు, పింఛన్లు, అణుశక్తి, అంతరిక్ష శాఖ సహాయ మంత్రి డాక్టర్ జితేంద్ర సింగ్ తెలిపారు.
లోక్ సభలో ఒక ప్రశ్నకు డాక్టర్ జితేంద్ర సింగ్ లిఖితపూర్వక సమాధానమిస్తూ, మెరుగైన అభివృద్ధి ప్రయోజనాలకు అనుగుణంగా విద్యుత్ వ్యవస్థల తక్కువ కార్బన్ అభివృద్ధిలో భాగంగా, అణువిద్యుత్ కోసం గణనీయమైన అధిక పాత్రను ప్రభుత్వం అన్వేషిస్తోందని చెప్పారు. ప్రస్తుతం అణువిద్యుత్ 3 శాతం విద్యుత్ ఉత్పత్తిని అందిస్తోందని ఆన్నారు. దేశ ఇంధన భద్రతకు తగినంత ఉత్పత్తి, అణువిద్యుత్ వాటా చాలా అవసరం. ప్రస్తుత విధానం 2032 నాటికి అణు స్థాపిత సామర్థ్యాన్ని మూడు రెట్లు పెంచాలని లక్ష్యంగా పెట్టుకుంది.
శిలాజ ఇంధనాల నుంచి వచ్చే శక్తికి బదులుగా అంతరాయం లేకుండా బేస్ లోడ్ విద్యుత్ ను అందించడానికి అణుశక్తిని పరిగణనలోకి తీసుకోవచ్చని మంత్రి వివరించారు. శిలాజేతర ఇంధన విద్యుదుత్పత్తి సామర్థ్యంలో అణుశక్తిని ఒక ముఖ్యమైన అంశంగా డీఏఈ పరిగణిస్తుంది. ఈ రంగంలో పరిశోధన ఆవిష్కరణలను కొనసాగిస్తుంది.
నిర్మాణంలో ఉన్న ప్రాజెక్టులను త్వరితగతిన పూర్తి చేసి అనుమతులు లభించడంతో 2031 నాటికి ప్రస్తుత స్థాపిత అణు విద్యుత్ సామర్థ్యం 6780 మెగావాట్ల నుంచి 22480 మెగావాట్లకు పెరుగుతుందని జితేంద్ర సింగ్ పేర్కొన్నారు. వచ్చే మూడేళ్లలో కేఏపీపీ 3 అండ్ 4 , ఆర్ఏపీ 7 అండ్ 8 , కేకేఎన్పీపీ 3 అండ్ 4 , పీఎఫ్బీఆర్  పూర్తయితే 5300 మెగావాట్ల సామర్థ్యాన్ని పెంచాలని యోచిస్తున్నట్లు తెలిపారు.
ఆర్థిక మంత్రిత్వ శాఖ
రెండు ఆదాయ బోర్డుల విలీనం వార్తలు నిరాధారం
'సెంట్రల్ బోర్డ్ ఆఫ్ రెవెన్యూ చట్టం'-1963 కింద ఏర్పాటైన రెండు బోర్డుల విలీనం గురించి కేంద్రం ప్రతిపాదించలేదు
కేంద్ర ప్రత్యక్ష పన్నుల బోర్డు , కేంద్ర పరోక్ష పన్నులు, కస్టమ్స్  బోర్డును విలీనం చేసే ప్రతిపాదనను కేంద్ర ప్రభుత్వం పరిశీలిస్తోందంటూ ప్రముఖ పత్రికలో వార్త వచ్చింది. ఆ వార్త తప్పు. 'సెంట్రల్ బోర్డ్ ఆఫ్ రెవెన్యూ చట్టం'-1963 కింద ఏర్పాటైన ఈ రెండు బోర్డులను విలీనం చేసే ఆలోచన ప్రభుత్వానికి లేదు. కేంద్ర ఆర్థిక మంత్రిత్వ శాఖ నుంచి నిజానిజాలు ధృవీకరించుకోకుండా వార్తను ప్రచరించారు. పన్ను చెల్లింపుదారుల అనుకూల సంస్కరణలను ఆర్థిక శాఖ భారీగా అమలు చేస్తున్న తరుణంలో ఇలాంటి వార్తల ప్రచురణ విధానపర ఇబ్బందులకు కారణమవుతుంది.
ఆ వార్త ప్రకారం, పన్నుల పరిపాలన సంస్కరణల కమిషన్  సిఫారసుల్లో ఈ విలీనం ఒకటి. కేంద్రం ఈ సిఫారసును క్షుణ్నంగా పరిశీలించి తిరస్కరించింది. పార్లమెంటులో అడిగిన ఓ ప్రశ్నకు సమాధానంగా కేంద్రం ఇచ్చిన హామీలో భాగంగా, 2018లోనే కేంద్రం ఈ విషయాన్ని ప్రభుత్వ హామీల కమిటీ ఎదుట ఉంచింది. టీఏఆర్సీ సిఫారసును కేంద్రం తిరస్కరించినట్లు కేంద్ర ఆదాయ విభాగం వెబ్సైట్లోనూ ఉంచారు.
ఆన్లైన్లో ఉన్న ప్రభుత్వ సమాచారాన్ని చూడకుండా, తాజా సమాచారంపై కేంద్ర ఆర్థిక శాఖ అధికారులను సంప్రదించకుండా, నిర్లక్ష్యంగా ఈ తప్పుడు వార్తను ప్రచురించారని స్పష్టంగా తెలుస్తోంది. నాసిరకం పాత్రికేయాన్ని సంపూర్ణంగా ప్రతిబింబిస్తోంది. ఇలాంటి ధృవీకరించని కథనాన్ని మొదటి పేజీలో ప్రముఖంగా ప్రచురిస్తే, ప్రజలందరి ఆందోళనకు కారణమవుతుంది. ఈ వార్త పూర్తిగా నిరాధారం, ధృవీకరణ లేనిది.
ప్రధాన మంత్రి కార్యాలయం
గోపాల కృష్ణ గోఖలే జయంతి సందర్బం లో ఆయన కు నమస్సులు అర్పించిన ప్రధాన మంత్రి
మహా స్వాతంత్ర్య సమరయోధుడు గోపాల కృష్ణ గోఖలే గారి కి ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ వందనాలను అర్పించారు.
ఆయన జీవితం దేశ సేవ కే అంకితం అయింది, ఆయన జీవితం దేశ ప్రజల కు ఎల్లప్పటికీ ప్రేరణ ను అందిస్తూ ఉంటుంది అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
కోపెన్హాగన్ లోని భారతీయ సమాజంతో సంభాషించిన - ప్రధానమంత్రి
ప్రధానమంత్రి శ్రీ నరేంద్ర మోదీ, డెన్మార్క్ ప్రధాన మంత్రి గౌరవనీయులు శ్రీమతి మెట్టె ఫ్రెడరిక్సెన్, కోపెన్హాగన్లోని బెల్లా సెంటర్ లో భారతీయ సమాజాన్ని ఉద్దేశించి ప్రసంగించారు, వారితో సంభాషించారు. ఈ కార్యక్రమంలో విద్యార్థులు, పరిశోధకులు, నిపుణులు, వ్యాపారవేత్తలతో కూడిన డెన్మార్క్ లోని భారతీయ సమాజానికి చెందిన సుమారు 1000 మందికి పైగా సభ్యులు పాల్గొన్నారు.
భారతీయుల పట్ల ప్రధాన మంత్రి ఫ్రెడరిక్సెన్ ప్రదర్శిస్తున్న ఆప్యాయత, గౌరవాలను భారత ప్రధానమంత్రి ప్రశంసించారు. హరిత వృద్ధికి వినూత్న పరిష్కారాలను కనుగొనడంలో ఇరు దేశాలు కలిసి పనిచేయగలవని ఉద్ఘాటించారు. డెన్మార్క్ లో భారతీయ సమాజం పోషించిన సానుకూల పాత్రను ఆయన కొనియాడారు. భారతదేశ ఆర్థిక సామర్థ్యాన్ని ఆయన ప్రత్యేకంగా వివరించారు. మరిన్ని భారత-డెన్మార్క్ భాగస్వామ్య సంస్థలు నెలకొల్పాలని ఆయన ఆహ్వానించారు.